Γενικότερα, η εμπειρία ήταν απογοητευτική. Η άφιξη ήταν καλή και επίσης, η ιδιοκτήτρια μας άφησε να μπούμε νωρίτερα από αυτό που αναγράφεται στους κανόνες. Όμως, κατά την είσοδο μας στο διαμέρισμα υπήρχε μια περίεργη μυρωδιά καπνού χωρίς να μπορούμε να προσδιορίσουμε από που έρχεται. Προσπαθήσαμε να ανοίξουμε παραθυρα για να φύγει αλλά δυστυχώς έμεινε μέχρι και την τελευταία μέρα της διαμονής μας. Η κουζίνα ήταν καθαρή αλλά το υπόλοιπο σπίτι όχι. Το πάτωμα ήταν βρώμικο. Βρήκαμε ακόμα και τρίχες. Οι τουαλέττες το ίδιο. Το χαλί στο δωμάτιο ήταν εμφανώς ακαθάριστο. Τα σεντόνια είχαν λεκέδες. Επίσης ένα πολύ σημαντικό μειονέκτημα είναι ότι δεν έχει καμία σχέση με τις φωτογραφίες. Το διαμέρισμα είναι γεμάτο αντικείμενα, αφίσες, κτλ και είναι αποπνικτικό. Παρ 'ολ αυτα η τοποθεσία ήταν πολύ καλή όσο και η επικοινωνία με την ιδιοκτήτρια. Μετά την αναχώρηση μας, λάβαμε ένα αίτημα για να πληρώσουμε επιπλέον 30€ για καθαριότητα. Ενώ είχαμε βγάλει τα σκουπίδια έξω και ενώ πλύναμε τα πιάτα η ιδιοκτήτρια ήθελε να σκουπίσουμε και να καθαρίσουμε το σπίτι, όπως επίσης και την κουζίνα που είπε οτι ήταν βρώμικη ενώ εμείς δεν την αγγίξαμε. Με λίγα λόγια έπρεπε να καθαρίσουμε ένα ήδη απαράδεκτα βρώμικο σπίτι απο την άφιξη μας και μάλιστα χωρίς να διευκρινέζεται πουθενά τι ακριβώς χρειαζόταν να κάνουμε. Όταν της στείλαμε ότι δεν αποδεχόμαστε το αίτημα για τα χρήματα μας απάντησε αγενέστατα και χωρίς να αποσαφηνίζει κάτι. Απλά απογοητευτικό και ποτέ ξανά...